Legal Document

Category: 24

Text:
235. ΑΠΟΦΑΣΗ ΥΠΟΥΡΓΟΥ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ Αριθ.Β2/24688/1892 της 19 Απρ.-4 Μαΐου 2006 (ΦΕΚ Β΄556) Καθορισµός όρων, προϋποθέσεων και δικαιολογητικών για την αύξηση του µικτού βάρους των φορτηγών αυτοκινήτων δηµοσίας χρήσης των οποίων το αρχικό δικαίωµα χορηγήθηκε µε τις διατάξεις του ν.δ. 531/1970 ή του ν. 1073/1980. 1. Έχοντας υπόψη τις διατάξεις:  α. Του άρθρου 13 του ν. 1959/1991 (Α΄ 123) «Για τις οδικές µεταφορές τις Επικοινωνίες και άλλες διατάξεις», όπως αντικαταστάθηκε µε την παράγραφο 5 του άρθρου 44 του ν. 2963/2001 (Α΄ 268) «Οργάνωση και λειτουργία των δηµόσιων επιβατικών µεταφορών µε λεωφορεία, τεχνικός έλεγχος οχηµάτων και ασφάλεια χερσαίων µεταφορών και άλλες διατάξεις» και το άρθρο 27 του ν. 3446/2006 (Α΄ 49) «Οργάνωση και λειτουργία αρχών ελέγχου κυκλοφορίας των οχηµάτων – Ρυθµίσεις για τις επιβατικές µεταφορές και άλλες διατάξεις». Σελ. 242,89624 Τεύχος -Σελ.  β. Του π.δ. 346/2001 (Α΄ 233) «Προσαρµογή της Ελληνικής νοµοθεσίας προς τις διατάξεις των οδηγιών 96/26 ΕΚ και 98/76 ΕΚ του Συµβουλίου, «περί προσβάσεως στο επάγγελµα του οδικού µεταφορέα εµπορευµάτων και επιβατών και αµοιβαίας αναγνωρίσεως των διπλωµάτων, πιστοποιητικών και άλλων τίτλων που διευκολύνουν την πραγµάτωση του δικαιώµατος εγκαταστάσεως των µεταφορέων αυτών στον τοµέα των εσωτερικών και διεθνών µεταφορών».  γ. Του άρθρου 90 του «Κώδικα Νοµοθεσίας για την Κυβέρνηση και τα Κυβερνητικά Όργανα» που κυρώθηκε µε το άρθρο πρώτο του π.δ. 63/2005 (ΦΕΚ 98 Α΄). 2. Το γεγονός ότι από την απόφαση αυτή δεν προκαλείται δαπάνη σε βάρος του κρατικού προϋπολογισµού, αποφασίζουμε: Καθορίζουµε τους όρους, τις προϋποθέσεις και τα δικαιολογητικά που απαιτούνται για την αύξηση της µέγιστης αποδεκτής µάζας φορτωµένου οχήµατος εν κυκλοφορία ΜΑΜΦΟ (µικτού βάρους) των φορτηγών αυτοκινήτων δηµοσίας χρήσης, των οποίων το αρχικό δικαίωµα χορηγήθηκε µε τις διατάξεις του ν.δ. 531/1970 µέχρι τα 10.000 χιλιόγραµµα, καθώς και την αύξηση της ΜΑΜΦΟ αυτοκινήτων δηµοσίας χρήσης των οποίων το αρχικό δικαίωµα χορηγήθηκε µε το ν. 1073/1980 µέχρι τα 8.000 χιλιόγραµµα, από τις αρµόδιες υπηρεσίες των Νοµαρχιακών Αυτοδιοικήσεων της χώρας, του τοµέα Μεταφορών και Επικοινωνιών ως εξής:  21.Ε.δ.233-235 Φορτηγά αυτοκίνητα Α. Γενικοί όροι για την αντικατάσταση των ανωτέρω φορτηγών µε άλλα ή την αναθεώρηση της ΜΑΜΦΟ. Για την αύξηση της ΜΑΜΦΟ των ανωτέρω φορτηγών αυτοκινήτων δηµοσίας χρήσης, µέχρι του προβλεπόµενου κατά περίπτωση ορίου, είτε µε αντικατάσταση του οχήµατος µε άλλο, είτε µε αναθεώρηση της ΜΑΜΦΟ απαιτείται απογραφή του φορτηγού αυτοκινήτου δηµοσίας χρήσης σύµφωνα µε τις διατάξεις της υπ’ αριθµ. υα β-24177/667 (Β΄ 36), όπως ισχύει και άδεια οδικού µεταφορέα εµπορευµάτων (π.δ. 346/2001).  B. Ειδικοί όροι για την αντικατάσταση των ανωτέρω φορτηγών µε άλλα. Κατά την αντικατάσταση των ανωτέρω φορτηγών αυτοκινήτων δηµόσιας χρήσης µε άλλα, ο καθορισµός της ΜΑΜΦΟ, µέχρι τις αναφερόµενες στις πιο πάνω διατάξεις διοικητικές οριακές τιµές των 10.000 και 8.000 χιλιογράµµων κατά περίπτωση, θα γίνεται ως ακολούθως:  1. Αντικατάσταση µε καινούργιο: Με βάση τα στοιχεία της έγκρισης τύπου του.  2. Αντικατάσταση µε µεταχειρισµένο, που τίθεται για πρώτη φορά σε κυκλοφορία στη Χώρα µας: α. Εφαρµόζονται οι διατάξεις της 13700/1978 (Β΄ 401) απόφασης, όπως αυτή ισχύει σήµερα. β. Η ΜΑΜΦΟ προσδιορίζεται σύµφωνα µε το παραπάνω σηµείο 2α. Μόνο σε περίπτωση τροποποίησης της αναγραφής της στην ξένη άδεια κυκλοφορίας (επικυρωµένη από την αρµόδια αρχή της Χώρας προέλευσης) επιτρέπεται η µείωσή της σε ποσοστό µέχρι δέκα τοις εκατό (10%) της αρχικής τιµής της (πρίν τη µείωση) και εντός των ορίων της τροποποιηµένης αναγραφής, υπό την προϋπόθεση ότι η ωφέλιµη µάζα (ωφέλιµο φορτίο) είναι τουλάχιστον το είκοσι τοις εκατό (20%) της τιµής της ΜΑΜΦΟ, µετά την µείωσή της. 3. Αντικατάσταση µε µεταχειρισµένο που κυκλοφορούσε στην χώρα µας ως ΦΔΧ ή ΦΙΧ:  Με βάση τα στοιχεία της άδειας κυκλοφορίας του.  Γ. Ειδικοί όροι για την αναθεώρηση της ΜΑΜΦΟ των ανωτέρω φορτηγών  Η αναθεώρηση της ΜΑΜΦΟ των ανωτέρω κυκλοφορούντων φορτηγών αυτοκινήτων δηµόσιας χρήσης, µέχρι τις αναφερόµενες στις πιο πάνω διατάξεις διοικητικές οριακές τιµές των 10.000 και 8.000 χιλιογράµµων κατά περίπτωση, θα γίνεται µε τους ακόλουθους ειδικούς όρους και προϋποθέσεις:  1. Με βάση τα στοιχεία του υπηρεσιακού φακέλου του οχήµατος που τηρείται στην αρµόδια Υπηρεσία Μετ/ρών & Επικ/νιών της Νοµαρχιακής Αυτοδιοίκησης και όταν προκύπτει από την ξένη άδεια κυκλοφορίας ή µελέτη αρµόδιου τεχνικού ή άλλα στοιχεία ότι το όχηµα είχε αρχικά ταξινοµηθεί µε µείωση της ΜΑΜΦΟ και των ικανοτήτων φόρτισης των αξόνων του. Στην περίπτωση αυτή υποβάλλεται µελέτη διπλωµατούχου µηχανολόγου ή ηλεκτρολόγου µηχανικού ή πτυχιούχου µηχανικού ΤΕ αντίστοιχης ειδικότητας ή άλλης ειδικότητας διπλωµατούχου µηχανικού, σύµφωνα µε τις οικείες διατάξεις που ρυθµίζουν τα επαγγελµατικά δικαιώµατα αυτών, µε την οποία προσδιορίζεται η νέα ΜΑΜΦΟ, η οποία σε καµία περίπτωση δεν µπορεί να είναι µεγαλύτερη, τόσο της αρχικής ΜΑΜΦΟ που αναφέρεται στα στοιχεία του φακέλου, όσο και των διοικητικών οριακών τιµών, και καθορίζονται οι αναγκαίες στο όχηµα αλλαγές, εφόσον απαιτούνται ή  2. Με βάση τα στοιχεία της έγκρισης τύπου, στην οποία αναφέρoνται περισσότερα του ενός ΜΑΜΦΟ και εφόσον τα τεχνικά χαρακτηριστικά του οχήµατος αντιστοιχούν σε αυτά της εναλλακτικής ΜΑΜΦΟ της έγκρισης τύπου ή  3. Με βάση πρωτότυπη βεβαίωση του εργοστασίου κατασκευής του πλαισίου ή του επίσηµου αντιπρόσωπου στην χώρα αγοράς του οχήµατος, επικυρωµένη από το εµποροβιοµηχανικό επιµελητήριο της έδρας του ή πρωτότυπη βεβαίωση του επίσηµου αντιπρόσωπου του εργοστασίου κατασκευής στη Χώρα µας, στην οποία θα αναφέρεται:  α. Η µάρκα, ο εργοστασιακός τύπος και ο αριθµός πλαισίου [χαρακτηριστικός αριθµός αναγνώρισης (VIN)] του οχήµατος.  β. Οι νέες αυξηµένες τιµές της ΜΑΜΦΟ και των µέγιστων επιτρεποµένων φορτίσεων των αξόνων του οχήµατος, οι οποίες γίνονται αποδεκτές.  (Μετά τη σελ. 242,89624) Σελ. 242,89625 Τεύχος -Σελ.  Φορτηγά αυτοκίνητα 21.Ε.δ.235 γ. Ο απαιτούµενος πρόσθετος εξοπλισµός ή µετατροπές στα διάφορα συστήµατα του οχήµατος µε αναφορά στην εργοστασιακή κωδικοποίηση για την αναγνώρισή του.  Τη βεβαίωση συνοδεύει δήλωση διπλωµατούχου µηχανολόγου ή ηλεκτρολόγου µηχανικού ή πτυχιούχου µηχανικού ΤΕ αντίστοιχης ειδικότητας ή άλλης ειδικότητας διπλωµατούχου µηχανικού σύµφωνα µε τις οικείες διατάξεις που ρυθµίζουν τα επαγγελµατικά δικαιώµατα αυτών, στην οποία δηλώνονται:  - τα στοιχεία του οχήµατος (αριθµός κυκλοφορίας, εργοστάσιο κατασκευής, εργοστασιακός τύπος, αριθµός πλαισίου),  - το συνεργείο και ο αριθµός αδείας του στο οποίο έγινε η διασκευή του οχήµατος υπό την επίβλεψή του,  - ότι τοποθετήθηκαν τα εξαρτήµατα και ανταλλακτικά που αναφέρονται στη βεβαίωση του κατασκευαστή (αναφέρονται τα στοιχεία της) και η διασκευή έγινε σύµφωνα µε τις οδηγίες του και το όχηµα πληροί τους όρους ασφαλούς κυκλοφορίας.  Δ. Καταργούµενες διατάξεις:  Από την ισχύ της παρούσας απόφασης καταργείται η υπ’ αριθμ. β2/23499/2283/2002 υπουργική απόφαση (577 Β΄) και κάθε διάταξη υπουργικής απόφασης ή εγκυκλίου που ρυθµίζει µε διάφορο τρόπο θέµατα που ρυθµίζει η παρούσα απόφαση. Η ισχύς της παρούσας αρχίζει από την δηµοσίευσή της στην Εφηµερίδα της Κυβερνήσεως.